Den New Zealandske landslagsspilleren Catherine Bott har signert en ettårskontrakt med klubben.

Den 24-årige backen kommer fra årets svenske serietreer Vittsjø, som hun har spilt for i to sesonger.

– Jeg er veldig glad for å ha signert med Vålerenga og for å starte mitt neste kapittel i karrièren i en slik profesjonell og hardtsatsende klubb. Forhåpentligvis kan jeg også ta nye steg som fotballspiller og samtidig bidra til at laget gjør det samme, forteller Bott som går under kallenavnet «CJ».

Nyervervelsen var en del av New Zealand sin tropp under fjorårets VM og beskrives om en rask back med en habil innleggsfot ifølge sportssjef Eli Landsem.

– Hun kan i utgangspunktet bekle begge backrollene og vikariere som midtstopper ved behov også. Det er en allsidighet vi kan like. Hun gjorde sine saker godt for Vittsjø som ble nummer tre i Damallsvenskan i fjor, så dette er en spiller vi gleder oss til å ha på plass, forteller Landsem.

CJ Bott kommer til Oslo 1. februar og vil slutte seg til troppen da.

FAKTA: